Z A P I S N I K

sa 7. sjednice Upravnog vijeća Pučkog otvorenog učilišta Samobor održane 26.5.2022. s početkom u 19 sati u prostoru POU Samobor.

Sjednici nazoče svi članovi Upravnog vijeća, ravnateljica POU Samobor te zamjenica sindikalne povjerenice i zapisničarka.

Članovi Upravnog vijeća POU Samobor utvrdili su da postoji kvorum i da se mogu donositi pravovaljane odluke te jednoglasno prihvatili predloženi

DNEVNI RED

1. Verifikacija zapisnika s prošle sjednice
2. Donošenje Odluke o mjerilima i načinu korištenja vlastitih sredstava
3. Donošenje Odluke o raspodjeli rezultata POU Samobor za 2021. godinu
4. Prijedlog I. Izmjena i dopuna financijskog plana za 2022. godinu s pripadajućim obrazloženjem
5. Prijedlog Statutarne odluke o izmjenama i dopunama Statuta POU Samobor i pripadajućeg pročišćenog teksta Statuta POU Samobor
6. Prijedlog Izmjena i dopuna Pravilnika o radu POU Samobor i pripadajućeg pročišćenog teksta Pravilnika o radu POU Samobor
7. Raspisivanje natječaja za Voditelja Centra za mlade Bunker
8. Raspisivanje natječaja za ravnatelja
9. Zakon o obrazovanju odraslih – prekršajne odredbe
10. Razno

Ad 1.

Članovi Upravnog vijeća jednoglasno prihvaćaju Zapisnik s 6. sjednice u tekstu datom za sjednicu.

Ad 2.

Članovi Upravnog vijeća jednoglasno donose

Zaključak

Donosi se odluka o mjerilima i načinu korištenja vlastitih prihoda u tekstu datom za sjednicu a nakon pribavljene suglasnosti Upravnog odjela za društvene djelatnosti Grada Samobora.

Ad 3.

Članovi Upravnog vijeća jednoglasno Odluku o raspodjeli rezultata POU Samobor za 2021. godinu.

Ad 4.

Predsjednica daje riječ ravnateljici.

I. izmjene Financijskog plana za 2022. godinu već su poslane nadležnom odjelu. Tražili smo povećanje za troškove energenata koji su već narasli te za obrazovnu dokumentaciju sukladno novom Zakonu o obrazovanju odraslih (recertificiranje svih postojećih programa). Nisu nam odobrena sredstva za zapošljavanje nastavnika. Prekršajne odredbe su visoke, 50.000 kn za POU i 10.000 kn za odgovornu osobu-ravnatelja ukoliko ne ispoštujemo odredbe novog zakona.

Članovi UV-a jednoglasno donose I. prijedlog Izmjena i dopuna financijskog plana za 2022. godinu usklađene s Proračunom grada Samobora. Nakon što ih osnivač usvoji, UV-e će donije I. izmjene i dopune navedenog plana.

Ad 5.

Predsjednica daje riječ ravnateljici.

Ravnateljica ukratko pojašnjava izmjene i dopune Statuta POU Samobor. Funkcije UV-a usklađene su s Zakonom o proračunu, što se tiče uvjeta za natječaj za ravnatelja, to je pregledao odvjetnik, novina je da prije odabira kandidata, UV-e mora pribaviti mišljenje stručnog vijeća POU i kulturnog vijeća Grada Samobora.

Članovi Upravnog vijeća jednoglasno donose Prijedlog Statutarne odluke o izmjenama i dopunama Statuta Pučkog otvorenog učilišta Samoboru u tekstu datom za sjednicu.

Ad 6.

Predsjednica UV-a iznosi da se iz Prijedloga izmjena i dopuna Pravilnika o radu, a u skladu s dogovorom s osnivačem, makne prijedlog svih uvećanja radničkih prava jer osnivač trenutno usklađuje radnička prava za sve ustanove.

Članovi UV-a jednoglasno, uz predloženu izmjenu, prihvaćaju Izmjene i dopune Pravilnika o radu i pročišćeni tekst Pravilnika o radu.

Ad 7.

Predsjednica UV-a iznosi da nismo dobili suglasnost osnivača vezano za raspisivanje natječaja za radno mjesto Voditelja Centra za mlade pa ćemo tu točku dnevnog reda prolongirati

Ad 8.

Predsjednica UV-a iznosi da točku treba preimenovati u „utvrđivanje datuma raspisivanja natječaja za ravnatelja POU Samobor“.

Članovi UV-a suglasni su s izmjenom.

Ravnateljica će raspisati rokovnik postupaka vezanih uz natječaj te poslati članovima UV-a mailom.

Ad 9.

Predsjednica daje riječ ravnateljici.

Ravnateljica iznosi da su prekršajne odredbe velike, za ustanovu do 50.000 kn a za ravnatelja 10.000, ukoliko ne zaposlimo na puno radno vrijeme najmanje jednog nastavnika na svaka tri obrazovna sektora. Obzirom da ih mi imamo 7, jedan nastavnik nam nedostaje.

Članovi UV-a primili su na znanje danu informaciju.

Ad 10.

Ravnateljica pohvaljuje kustosicu galerije koja je postavila veliku izložbu izabranih umjetnina iz zbirki Muzeja Grada Karlovca u oba galerijska prostora. Otvorenje je bilo jučer. Članovi UV-a pridružuju se pohvalama.

Četiri radnice završile su uspješno edukaciju za Voditelja EU projekata.

Uskoro ćemo morati nabaviti program za uredsko poslovanje. Ukoliko Grad neće raspisivati zajedničku nabavu za sve ustanove, mi ćemo u rujnu morati nabaviti program da se do 1.1.2023., od kada smo ga obvezni primjenjivati, naučimo u njemu raditi.

Slijedi nam i uvođenje eura što će također donijeti velike promjene ustanovi.

Poziva članove UV-a da nam se pridruže na programima Vrazove Ljubice te Festivala udaraljki-ISPF.

Izuzetno smo iznenađeni činjenicom da Turistička zajednica Grada Samobor nije financijski podržala Vrazovu Ljubicu nakon toliko godina uspješne suradnje.

Više nije bilo pitanja te predsjednica zaključuje sjednicu u 20 sati.